**Α Ν Α Κ Ο Ι Ν Ω Σ Η**

**ΕΓΓΡΑΦΗ ΠΡΩΤΟΕΤΩΝ ΦΟΙΤΗΤΩΝ ΑΚΑΔΗΜΑΪΚΟΥ ΕΤΟΥΣ 2018-2019**

Σας ενημερώνουμε ότι **από 26 Σεπτεμβρίου έως 3 Οκτωβρίου 2018** οι εγγραφέντες βάσει των αρχείων του ΥΠΕΘ πρωτοετείς φοιτητές θα πρέπει:

**1)** Να εισέλθουν στην ηλεκτρονική πλατφόρμα του ψηφιακού άλματος του Πανεπιστημίου Πατρών **eggrafes.upatras.gr** προκειμένου να συμπλη­ρώσουν λοιπά στοιχεία που τους ζητούνται και να αναρτήσουν σε μορφή pdf:

* Φωτοτυπία αστυνομικής ταυτότητας
* Πιστοποιητικό γέννησης
* Μια φωτογραφία τους τύπου ταυτότητας
* Έγγραφο από το οποίο θα αποδεικνύεται ο αριθμός ΑΜΚΑ

(Τον αριθμό ΑΜΚΑ μπορείτε να τον βρείτε και να τον εκτυπώσετε στην ηλεκτρονική διεύθυνση: <http://www.amka.gr/AMKAGR>)

* Πιστοποιητικό διαγραφής (σε περίπτωση προηγούμενης εγγραφής του/της φοιτητή/τριας σε άλλο Τμήμα)

Επισημαίνεται ότι στο ίδιο χρονικό διάστημα και ώρες 10.00 έως 13.00 το υπολογιστικό κέντρο του Τμήματός μας θα είναι διαθέσιμο για την ψηφιοποίηση (σκανάρισμα και μετατροπή σε pdf) των παραπάνω δικαιολογητικών, για την περίπτωση που κάποιοι φοιτητές δεν έχουν τη δυνατότητα να τα ψηφιοποιήσουν αλλού.

**2)** Να προσέλθουν **από 5/10/2018** και ώρες 9.00 έως 13.00, με την αστυνομική τους ταυτότητα, στη Γραμματεία του Τμήματος απ’ όπου θα παραλάβουν πιστοποιητικό εγγραφής και κωδικούς πρόσβασης για τις υπηρεσίες τηλεματικής του Πανεπιστημίου.

**3)** Σε περίπτωση που καθίσταται αδύνατη η αυτοπρόσωπη παρουσία του φοιτητή στη Γραμματεία του Τμήματος, και μόνο για εξαιρετικούς λόγους, ο φοιτητής θα πρέπει να απευθυνθεί στο ΚΕΠ του τόπου κατοικίας του, υποβάλλοντας θεωρημένη (για τη γνησιότητα της υπογραφής του) αίτηση προς τη Γραμματεία του Τμήματος μαζί με επικυρωμένο αντίγραφο της ταυτότητάς του, προκειμένου να του χορηγηθούν οι απαραίτητοι κωδικοί πρόσβασης.

**ΣΗΜ.:** Φοιτητές που τυχόν δεν εισέλθουν στην πλατφόρμα του ψηφιακού άλματος για να συμπληρώσουν τα παραπάνω στοιχεία και να αναρτήσουν τα απαραίτητα δικαιολογητικά ή δεν προσέλθουν στη Γραμματεία, **δεν θεωρούνται εγγεγραμμένοι** στο Τμήμα και δεν τους χορηγείται πιστοποιητικό εγγραφής.

**Από τη Γραμματεία**

**Τμήματος Θεατρικών Σπουδών**